Contido

# Dispor, aliñar e distribuír obxectos

## Dispor obxectos

Cada obxecto situado no seu documento está enrimado sucesivamente sobre o obxecto anterior. Para reorganizar a orde na morea dun determinado obxecto seleccionado, proceda da seguinte maneira.

1. Prema no obxecto ao que lle quere mudar a súa posición.

2. Escolla Forma - Dispor para abrir o menú de contexto e escoller unha das opcións de disposición:

   Traer ata a fronte sitúa o obxecto enriba do resto

   Traer cara adiante move o obxecto unha posición cara adiante no conxunto de obxectos

   Enviar cara atrás move o obxecto unha posición cara atrás no conxunto de obxectos

   Enviar para atrás sitúa o obxecto detrás do resto

   Detrás do obxecto sitúa o obxecto detrás do obxecto que seleccione

### Dispor un obxecto detrás doutro

1. Prema no obxecto ao que lle quere mudar a súa posición.

2. Escolla Forma - Dispor para abrir o menú de contexto e escoller Detrás do obxecto. O apuntador do rato transfórmase nunha man.

3. Prema no obxecto detrás do cal quere situar o obxecto seleccionado.

### Inverter a orde de amoreamento de dous obxectos

1. Prema na tecla Maiús e nos dous obxectos para seleccionalos.

2. Escolla Forma - Dispor para abrir o menú de contexto e escolla Inverter.

## Aliñar obxectos

A función Aliñamento permite aliñar uns obxectos en relación aos outros ou á páxina.

1. Seleccione un obxecto para aliñalo á páxina ou seleccione varios obxectos para aliñalos uns aos outros.

2. Escolla Forma - Aliñar obxectos e seleccione unha das opcións de aliñamento.

## Distribuír obxectos

Se selecciona tres ou máis obxectos no Draw, tamén pode empregar a orde Distribuír selección para distribuír o espazamento vertical e horizontal uniformemente entre os obxectos.

1. Seleccione tres ou máis obxectos para distribuílos.

2. Escolla Forma - Distribución.

3. Seleccione a opción de distribución horizontal e vertical e prema en Aceptar.

Os obxectos seleccionados distribúense uniformemente ao longo do eixe horizontal ou vertical. Os dous obxectos máis extremos úsanse como puntos de referencia e non se moven cando se aplica a orde Distribución.

Temas relacionados

Mover obxectos

Precisamos da súa axuda!